Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Pääministeri Netanjahu vetosi Israelin ystäviin maailmalla, -
että he nousisivat vastustamaan Israelin-vastaisia boikotteja.
Iran ja P5+1-maat USA, Venäjä, Kiina, Ranska, Iso-Britannia ja Saksa -
jatkavat jälleen neuvotteluja Iranin ydinohjelmasta.
Tavoitteena on ratkaista loput erimielisyydet -
ennen 30. kesäkuun takarajaa.
Iranin ulkoministeri syyttää -
väkivaltaisten ekstremistien noususta alueellisia ja ulkopuolisia toimijoita,-
jotka ajavat omaa etuaan.
Pääministeri Netanjahu vetosi Ranskan hallitukseen, -
jotta se sanoutuisi irti Orange-teleyhtiön ilmoituksesta -
lopettaa liiketoimintansa Israelissa.
Netanjahu pyysi Israelin ystäviä ympäri maailmaa, -
että he nousisivat vastustamaan kaikkia Israelin-vastaisia boikotteja.
Tämä draama on absurdi:
Israel, ihmisoikeuksia kunnioittava demokratia, -
joka puolustaa itseään ohjustulelta ja terroritunneleilta, -
saa automaattisesti osakseen tuomiot ja boikotit.
Tällainen järjetön draama on anteeksiantamatonta.
Pyydän Ranskan hallitusta torjumaan julkisesti -
nämä katalat lausunnot ja toimet, -
joita sen osittain omistama yhtiö on tehnyt. Samalla vetoan ystäviimme, -
jotta he ilmaisisivat yksiselitteisesti ja kovaan ääneen vastalauseensa -
kaikenlaisille juutalaisvaltion vastaisille boikoteille.
Orange-teleyhtiön toimitusjohtaja Richard sanoi aiemmin tällä viikolla, -
että hän olisi valmis katkaisemaan suhteet -
Orangea edustavaan israelilaisyhtiöön ”heti huomenna”, -
mutta että riski olisi liian suuri mahdollisten rangaistusten vuoksi.
Israelilainen Partner-yhtiö oli tyrmistynyt Richardin lausunnoista.
Partner selvensi, että vain nimi yhdistää sitä ja Orange-yhtiötä.
Orange on Ranskan hallituksen osittain omistama yhtiö.
Partner ilmoitti jatkavansa israeli- laisten palvelemista uskollisesti.
Nyt Wieniin, jossa Iran ja P5+1-maat -
eli USA, Venäjä, Kiina, Ranska, Iso-Britannia ja Saksa -
jatkavat jälleen neuvotteluja Iranin ydinohjelmasta.
Tavoitteena on ratkaista jäljellä olevat erimielisyydet -
ennen 30. kesäkuun takarajaa 12-vuotisen kiistan päättämiseksi.
Iran ja P5+1-maat saavuttivat puitesopimuksen 2.4.
Monia merkittäviä kiistoja on silti edelleen selvittämättä -
koskien muun muassa YK:n ydintarkastajien pääsyä -
Iranin sotilaskohteisiin sekä pakot- teiden poistamistahtia ja -ajoitusta.
Iranin korkeimmalla johtajalla, ajatollah Ali Khameneilla -
on viimeinen sana Iranin asioissa. Hän on korostanut, ettei sallisi YK:n -
tai muun ulkomaisen tahon tarkastuksia Iranin sotilaskohteisiin -
eikä myöskään ydintutkijoiden haastatteluja.
Iranin sotilaskomentajat ovat antaneet myöhemmin samankaltaista viestiä.
Ranska on sanonut vastauksena Iranin lausuntoihin olevansa valmis -
estämään lopullisen sopimuksen synnyn, mikäli Iran ei päästä -
YK:n tarkastajia kaikkiin kohteisiinsa, myös sotilaallisiin.
Yksi aiheista, joka myös pitää selvittää ennen takarajaa, -
koskee valvonta- ja varmistustoimia, joilla taattaisiin se, -
ettei Iran voi jatkaa ydinohjelmaansa salassa.
Iranin ja Ranskan virkamiehet -
ovat vihjanneet mahdollisuudesta pidentää takarajaa, -
mutta USA:n mukaan sopimus voidaan saavuttaa 30.6. mennessä.
Iranin ulkoministeri Zarif osallistui Moskovassa -
Shanghain yhteistyöjärjestön ulkoasiainneuvoston -
turvallisuusaiheiseen konferenssiin.
Shanghain yhteistyöjärjestö SCO -
perustettiin vuonna 2001 Kiinan Shanghaissa.
Siihen kuuluvat mm. Kazakstan, Kiina, Kirgisia, -
Venäjä, Tadzhikistan ja Uzbekistan. Järjestön päätavoitteet -
ovat alueellisen yhteistyön kehittäminen ja rauhan turvaaminen.
Iran oli aiemmin SCO:n tarkkailijajäsen -
yhdessä Afganistanin, Intian, Mongolian ja Pakistanin kanssa.
Venäjän ulkoministeri Lavrov ilmoitti eilen, -
että Iran otettiin nyt järjestön täysjäseneksi.
Iranin ulkoministeri Zarifilla oli konferenssin aikana -
useita kahden- ja kolmenvälisiä tapaamisia Venäjän ja Kiinan kanssa.
Molemmat maat kuuluvat P5+1-maihin, -
jotka käyvät neuvotteluja Iranin ydinohjelmasta.
Iranin ulkoministeri syytti Lähi-idän ja muiden alueiden -
väkivaltaisten ekstremistien noususta alueellisia ja ulkopuolisia toimijoita,-
jotka ajavat omaa etuaan.
Vielä vaarallisempia -
ovat alueellisten ja ulkopuolisten toimijoiden harhakäsitykset, -
kun ne kuvittelevat voivansa hyödyntää näitä ryhmiä -
omia tarkoitusperiään varten. Ilman näitä toimijoita uudet terroristit -
eivät olisi koskaan voineet ottaa tällaisia edistysaskelia.
Hallitukset, jotka hyödyntävät näitä ryhmiä -
omia lyhytnäköisiä päämääriään varten, on saatava ymmärtämään, -
että heidän levittämänsä tuli -
nielee ennemmin tai myöhemmin heidät itsensäkin.
Iran on aiemmin syyttänyt, -
että ISISin ja muiden militanttien nou- su johtuu "lännen tekemistä virheistä".
Hänestä ratkaisun tulisi löytyä Lähi-idästä.
Olemme kaikki tietoisia ISISin-vastaisesta liittoumasta.
Jotkin näistä maista ovat vaikuttaneet keskeisesti ISISin syntyyn, -
ja ne väittävät nyt taistelevansa sitä vastaan. Ja mikä pahempaa, -
ne eivät ole edes vielä katkaisseet suhteitaan ISISiin.
Vaikka syytöksissä ei mainittu nimeltä maita, ne kohdistuivat kuitenkin -
pääasiassa Saudi-Arabiaan, Iranin alueelliseen sunniviholliseen.
Shiialainen Iran ja sunnalainen Saudi-Arabia -
kamppailevat alueellisesta valta-asemasta.
Iran syyttää luonnollisesti myös Israelia ja USA:ta -
niiden sunnimuslimi-ääriryhmien synnystä, jotka taistelevat nyt -
Irania ja sen liittolaisia vastaan eri puolilla Lähi-itää.
Seuraavaksi kulttuuria. Carl Orffin sykähdyttävä "Carmina Burana" -
esitetään Israelin Masada- oopperafestivaalilla tässä kuussa.
Saksalaisen Orffin natsisympatiat -
eivät silti poista pannaa Wagnerin teosten esittämiseltä.
Orffin kantaatti koostuu latinaksi lauletusta 24 runosta.
Se on suosituimpia klassisen musiikin teoksia, -
etenkin sen aloitusosa "O Fortuna". Teosta on esitetty vuosia Israelissa.
Orffin kytkös natsi-Saksaan, jossa teos oli myös hyvin suosittu -
vuoden 1937 Frankfurtin ensiesityksen jälkeen, -
ei ole aiheuttanut Israelissa samanlaista ristiriitaa kuin Wagner.
Wagner oli Hitlerin suosikkisäveltäjä.
Wagnerin musiikki on ollut vuosia epävirallisessa pannassa Israelissa.
Syynä on se, että Wagnerin musiikki herättää -
muun muassa holokaustista selvinneiden muistot -
6 miljoonan juutalaisen murhasta toisessa maailmansodassa.
Auschwitzin ja Treblinkan kuolemanleireillä -
natsit eivät soittaneet Carl Orffia.
He soittivat Wagneria marssittaessaan ihmisiä kaasukammioihin.
Silloin soitettiin Wagneria.
Holokaustista eloonjääneitä ei ole enää monia jäljellä.
Mutta heille Wagnerin kuuleminen on äärimmäisen tuskallista.
En halua osaltani lisätä tuota tuskaa.
Seuraavan kahden viikon aikana pidettävällä festivaalilla -
järjestetään myös Puccinin Tosca-oopperasta neljä esitystä -
ja Carmina Buranasta kaksi esitystä.
Kiitos seurasta!
Olen Jonathan Hessen. Shabat shalom, nähdään maanantaina!
Suomennos: Sirpa Bågman